Met: Leonardo di Caprio; Tom Hanks; Christopher Walken; Martin Sheen; Nathalie Baye
Draaiboek: Jeff Nathanson, gebaseer op die boek deur Frank Abagnale jr en Stan Redding
Regie: Steven Spielberg.
Die deurlugtige heer Spielberg se roem berus nie op sy komedies nie. Daarom is hierdie aanbieding, die klugtige oomblikke en geleenthede ten spyt, minder van n komedie en meer n Spielbergiaanse hartverwarmende verhaal wat die karakters psigologies belig en verklaar.
Frank Abagnale jr (Di Caprio) het op 16 begin om die w�reld om hom te flous. Met vervalste tjeks en CVs het hy mense oortuig hy is onder meer n onderwyser, n vlie�nier, n dokter en n regsgeleerde en het hy verskeie belangrike aanstellings gekry. Hy het selfs n meisie oortuig van sy ewigdurende liefde.
Ongelukkig is die lang arm van die gereg, vergestalt deur Carl Hanratty (Hanks), n man met n missie. Hy het nie gerus voor Abagnale agter tralies gesit het nie. Verskeie pogings om hom vas te trek het skipbreuk gely weens Abagnale se vermo� om rats op sy voete te dink. Hierin l� die belangrikste bronne van humor. Daardie toneel in die lughawe, toe hy te midde van n kwettering lugwaardinrekrute deur die FBI se vangnet glip, is meesterlik!
Die menslike warmte van die prent l� enersyds in die verduideliking van hoe Abagnale se ouers hom gevorm het om so n ingewikkelde verbeeldingsw�reld op te bou. Andersyds l� dit in die verhouding tussen jagter en prooi: Abagnale bel Hanratty telkemale, veral op Oukersaand, en veel later span Hanratty  met groot vertroue  Abagnale se ervaring tot albei se voordeel in.
n Vreemde prent, dus, en miskien effens lank, maar tog stel dit die kyker tevrede, al is dit op n manier wat jy nie noodwendig verwag het toe jy die teater ingestap het en die prettig geanimeerde openingsekwens bekyk het nie. Die feit dat dit gebaseer is op ware gebeure, maak die verhaal byna nog meer ongelooflik! Vang gerus di� een voor dit verdwyn.